text: ডাকাতিয়া ইউনিয়ন , ভালুকা বাংলাদেশের ময়মনসিংহ জেলার ভালুকা উপজেলার অন্তর্গত একটি ইউনিয়ন।
  
  অবস্থান ও সীমানা 
  ভৌগোলিক অবস্থানে ২৪.৩৭৫০° উত্তর অক্ষাংশ এবং ৯০.৩৭৭৮° পূর্ব দ্রাগিমাংশে অবস্থিত। ডাকাতিয়া ইউনিয়নের উত্তরে ভালুকার উথুরা ইউনিয়ন, পুর্বে মল্লিকবাড়ি ইউনিয়ন, দক্ষিনে কাচিনা ইউনিয়ন এবং পশ্চিমে সখিপুর উপজেলার কালিয়া ইউনিয়ন
  
  ইতিহাস 
  ডাকাতিয়া ইউনিয়নের নামকরনের সঠিক ইতিহাস জানা যায় না। পুর্বে ডাকাতিয়া গ্রামের নাম ছিল বিরামনগর। ঘন শাল গজারি বনে পরিপুর্ন এই এলাকায় পুর্বে থেকেই মান্দাই, কোচ এবং গারো আদিবাসীদের বসবাস ছিল। ১৮ শতকের শেষের দিকে বন জংগল পরিস্কার করে পশ্চিমের টাঙ্গাইল থেকে এসে ইউনিয়নের পশ্চিম অংশে এবং পুর্ব অংশে ভালুকা থেকে লোকজন এসে বসবাস শুরু করে। বুনো বাঘ ভাল্লুক পুর্ন বনে এসে বসবাস করা দুঃসাহসী কাজ। ময়মনসিংহের আঞ্চলিক ভাষায় দুঃসাহসিক লোকদের "ডাহাইত্যা" লোক নামেও কথার কথায় ডাকা হয়। ধারণা করা যায় এই কথ্য "ডাহাইত্যা" শব্দের শুদ্ধ লিখিত রূপ হলো ডাকাতিয়া। অবশ্য কোন এক জমিদারকে খাচায় ঢেকে টিয়া পাখি উপহার দেয়ার পর থেকে "ঢাকা টিয়া" অপভ্রংশ হয়ে ডাকাতিয়া নাম হওয়ার কথা কেউ কেউ বলে থাকে।
  
  প্রশাসনিক এলাকা 
  ৯টি ওয়ার্ড নিয়ে ডাকাতিয়া ইউনিয়ন গঠিত। ১নং ওয়ার্ড (আউলিয়ারচালা, সিংলা, নয়াপাড়া), ২নং ওয়ার্ড (হিজুলীপাড়া, বালিয়াগাড়া, বিন্নরীপাড়া), ৩নং ওয়ার্ড (ডাকাতিয়া), ৪নং ওয়ার্ড (ডুমনিঘাট, আখালিয়া,কালিরচালা), ৫নং ওয়ার্ড (আংগারগাড়া), ৬নং ওয়ার্ড (হোসেনপুর), ৭নং ওয়ার্ড (ঢালুয়া, কাতলামারী), ৮নং ওয়ার্ড (পাঁচগাও), ৯নং ওয়ার্ড (চানপুর, সোনাখালী)
   ইউনিয়ন পরিষদ কার্যালয় ৫নং ওয়ার্ড আংগারগাড়া বাজারের পাশে অবস্থিত। 
  ভোট কেন্দ্র মোট ১০টি।
  
  আয়তন ও জনসংখ্যা 
  
  আয়তন ৬৪.৯৯৪ বর্গ কিলোমিটার। ১৫,৯০৩ একর
  জনসংখ্যা ৩৬,৭০১ জন। 
  পুরুষ - ১৮,৪৮৩ জন ,
  নারী -  ১৮,২১৪ জন
  
  শিক্ষার হার ও শিক্ষা প্রতিষ্ঠান 
  শিক্ষার হার :
  
  শিক্ষা প্রতিষ্ঠান 
  উচ্চ বিদ্যালয়
   আংগারগাড়া ইউনাইটেড উচ্চ বিদ্যালয়,
   ডাকাতিয়া শহীদ মুক্তিযোদ্ধা উচ্চ বিদ্যালয়
   কাতলামারী উচ্চ বিদ্যালয়
   পাঁচগাও সানরাইজ উচ্চ বিদ্যালয়
  দাখিল মাদ্রাসা
   আল কুদ্দুস দাখিল মাদ্রাসা, দৌলা
   ডাকাতিয়া গোলাপবাগ দাখিল মাদ্রাসা
   কাতলামারী ইসলামীয়া দাখিল মাদ্রাসা
  
  স্বাস্থ্য 
  একটি সরকারি উপ স্বাস্থ্য কেন্দ্র আছে যা আংগারগারা বাজারে অবস্থিত। এছাড়া ৯টি ওয়ার্ডে একটি করে কমিউনিটি স্বাস্থ্য কেন্দ্র আছে।
  
  বানিজ্য ও অর্থনীতি 
  কৃষি এই ইউনিয়নের প্রধান অর্থনীতির ভিত্তি হলেও প্রবাসী জনশক্তি এবং বেশ কিছু ক্ষুদ্র ও মাঝারি শিল্পের উপর ডাকাতিয়ার অর্থনীতি নির্ভরশীল। ইউনিয়নের ব্যাপক সংখ্যক মানুষ প্রবাসে কাজ করে প্রতিবছর বিপুল পরিমান রেমিট্যান্স আরোহণ করে ডাকাতিয়ার অর্থনৈতিক অবস্থাকে মজবুত করে চলেছে। এছাড়া পোল্ট্রি শিল্প ডাকাতিয়ার অর্থনীতির আরেকটি মজবুত খাত। সারা দেশে ডিম এবং ব্রয়লার মুরগির চাহিদা এই ইউনিয়ন থেকে পুরন করা হয়। সমগ্র দেশের মধ্যে ইউনিয়ন হিসেবে এককভাবে ডাকাতিয়ায় সবচেয়ে বেশি পোল্ট্রি ফার্ম অবস্থিত। রেমিট্যান্সের পর বাইরে থেকে ডাকাতিয়ার টাকার যোগান দেয় এই পোল্ট্রি শিল্প। এই শিল্পে বিপুল পরিমাণ মানুষের কর্মের সংস্থান হয়েছে।
  
  কৃষি 
  আবাদী জমির পরিমাণ :
  
  ধান এই ইউনিয়নের প্রধান কৃষি পন্য।
  এছাড়া সারা ইউনিয়ন ব্যাপি বাণিজ্যিক ভাবে ব্যাপক কলার চাষ হয়। চানপুর সোনাখালী অংশে আখ চাষ করা হয়। 
  এছাড়া ইদানিং ব্যাপকভিত্তিক লেবু চাষের প্রচলন শুরু হয়েছে।
  
  সরকারি খাসবদ্ধ জলাভুমি 
  
  ইউনিয়নে মোট ৯টি সরকারি খাসবদ্ধ জলাশয় আছে যা তিন বছরের জন্য মৎস্যজীবী সমবায় সমিতির নিকট ইজারা প্রদান করা হয়। 
  জলাভুমি গুলো :
   সিংলা বাজার পুকুর
   দৌলা বাজার পুকুর
   হিজলার পাড় পুকুর
   লাল পীয়ারের পুকুর
   ডাকাতিয়া বাজার পুকুর
   দিগেম্বরের পুকুর, হোসেনপুর
   খুনিয়ার পুকুর, হোসেনপুর
   বুড়ির পাড় পুকুর, চানপুর
   তাসকা পুকুড়
  
  হাট বাজার 
  ইউনিয়নের উল্লেখযোগ্য হাট বাজারগুলো হলো :
   আংগারগাড়া বাজার
   ডাকাতিয়া বাজার
   দৌলা বাজার
   নয়াপাড়া বাজার
   আউলিয়ার চালা বাজার
   সিংলা বাজার
   বালিয়াগড়া বাজার
   ঢালুয়া বাজার
   ছিটাল বাজার
   ডুমনিঘাট বাজার
   ইন্তারঘাট বাজার
   কাতলামারী বাজার
   আখালিয়া বাজার
   চানপুর বাজার
   হোসেনপুর বড় বাজার
  আংগারগাড়া বাজারে সপ্তাহে তিন দিন ইউনিয়নের সবচেয়ে বড় সাপ্তাহিক হাট বসে। 
  এছাড়া ডাকাতিয়া চৌরাস্তায় প্রতিদিন বাজার বসে।
  
  দর্শনীয় স্থান
  
  জনপ্রতিনিধি 
  বর্তমান চেয়ারম্যান-
  
  আরও দেখুন 
  
  ময়মনসিংহ বিভাগ
   ময়মনসিংহ জেলা
  
  তথ্যসূত্র 
  
  বিষয়শ্রেণী:ভালুকা উপজেলার ইউনিয়ন
title: ডাকাতিয়া ইউনিয়ন